Jezus Krystus (Jezus z Nazaretu; z hebr. ישוע, ישו Joszue aram. : ܝܫܘܥ, ܝܫܘ Jeszua = "JHWH pōmocōm/zbawiyniym" i ze gr.: Χριστός Christós – "namaszczōny, pōmazaniec, mesyjosz") – cyntralno postać chrześcijaństwa, podug Wanielije założyciel religije krześcijańskij, Syn Boży a zbawiciel. Do wiynkszości wyznań krześcijańskych tyż wcielyniy Boga we ôsobie Syna Bożygo. W islamie uznowany je za proroka. Jego ôkres żywobycio datuje sie na lata ôd kole 8-4 roku p.n.e. do kole 30-33 roku n.e. Podug zopisōw we Wanielijach Jezus nauczoł we Galileji a Judeji we Izraelu, zostoł skozany na śmierć a ukrziżowany we Jerozolimie zgodniy ze wyrokym rzimskigo namiestnika (uać. praefectus) Pōncjusza Piłata, a trzecigo dnia po umarciu zmartwychwstoł. Dzieła i nauka Jezusa ôpisane we Wanielijach stanowiōm podstawa krześcijaństwa. Nauka Jezusa została przekozano światu bez szkolorzōw mianowanych apostołami.